ประกาศกระทรวงสาธารณสุขเรื่อง การอนุญาตให้บุคคลทำการประกอบโรคศิลปะโดยอาศัยศาสตร์ฟิสิกส์การแพทย์พ.ศ. ๒๕๖๓ ด้วยฟิสิกส์การแพทย์เป็นสหวิชาสาขาหนึ่งซึ่งมีความจำเป็นต้องใช้ในงานด้านรังสีรักษาด้านรังสีวินิจฉัย และด้านเวชศาสตร์นิวเคลียร์ ซึ่งกระทำหรือมุ่งหมายจะกระทำต่อมนุษย์ทางฟิสิกส์การแพทย์ทั้งโดยตรงและโดยอ้อมซึ่งปัจจุบันประเทศไทยยังไม่มีการกำหนดมาตรฐานผู้ให้บริการโดยอาศัยฟิสิกส์การแพทย์ให้เป็นไปในแนวทางเดียวกันด้วยเหตุนี้จึงจำเป็นอย่างยิ่งที่ต้องกำหนดให้สาขาฟิสิกส์การแพทย์เป็นศาสตร์หนึ่งของการประกอบโรคศิลปะเพื่อการกำกับดูแลการให้บริการโดยอาศัยฟิสิกส์การแพทย์ และเพื่อการกำหนดมาตรฐานการให้บริการของนักฟิสิกส์การแพทย์ให้เป็นไปในทิศทางเดียวกัน อันจะก่อให้เกิดความปลอดภัยและเกิดประโยชน์สูงสุดแก่ผู้รับบริการทางการแพทย์และสาธารณสุขอาศัยอำนาจตามความในมาตรา๗ วรรคหนึ่ง และมาตรา ๓๑ แห่งพระราชบัญญัติการประกอบโรคศิลปะพ.ศ. ๒๕๔๒ รัฐมนตรีว่าการกระทรวงสาธารณสุขโดยคำแนะนำของคณะกรรมการการประกอบโรคศิลปะจึงออกประกาศไว้ ดังต่อไปนี้ข้อ ๑ ประกาศนี้เรียกว่าประกาศกระทรวงสาธารณสุข เรื่อง การอนุญาตให้บุคคลทำการประกอบโรคศิลปะโดยอาศัยศาสตร์ฟิสิกส์การแพทย์พ.ศ. ๒๕๖๓ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้ศาสตร์ฟิสิกส์การแพทย์หมายความว่า การกระทำ หรือมุ่งหมายจะกระทำต่อมนุษย์ทางฟิสิกส์การแพทย์ เกี่ยวกับการวัดการคำนวณ การตรวจสอบปริมาณรังสี และกัมมันตรังสีในงานรังสีรักษา งานเวชศาสตร์นิวเคลียร์และงานรังสีวินิจฉัย คณะกรรมการหมายความว่า คณะกรรมการการประกอบโรคศิลปะคณะอนุกรรมการหมายความว่า คณะอนุกรรมการที่คณะกรรมการแต่งตั้งข้อ๔ บุคคลที่จะขอหนังสืออนุญาตให้ทำการประกอบโรคศิลปะโดยอาศัยศาสตร์ฟิสิกส์การแพทย์ต้องมีคุณสมบัติและไม่มีลักษณะต้องห้ามดังนี้(๑)อายุไม่ต่ำกว่ายี่สิบปีบริบูรณ์(๒) เป็นบุคคลที่มีสัญชาติไทย หรือถ้าเป็นสัญชาติอื่นจะต้องได้รับอนุญาตให้อยู่ในประเทศไทยอย่างถูกต้องตามกฎหมายมาแล้วไม่น้อยกว่าสามปีติดต่อกันโดยในแต่ละปีจะต้องอยู่อย่างน้อยหนึ่งร้อยแปดสิบวัน(๓)เป็นบุคคลที่มีความรู้ในวิชาชีพโดยได้รับปริญญาหรือประกาศนียบัตรเทียบเท่าปริญญาในสาขาฟิสิกส์การแพทย์จากสถาบันการศึกษาที่คณะกรรมการรับรองทั้งนี้ ตามหลักเกณฑ์ วิธีการ และเงื่อนไขที่คณะกรรมการประกาศกำหนด(๔)ผ่านการสอบความรู้ตามหลักเกณฑ์ วิธีการ และเงื่อนไขที่คณะกรรมการประกาศกำหนด(๕)ไม่เป็นผู้ที่มีความประพฤติเสียหาย ซึ่งคณะกรรมการเห็นว่าจะนำมาซึ่งความเสื่อมเสียแก่เกียรติศักดิ์แห่งวิชาชีพ(๖)ไม่เป็นโรคต้องห้ามที่เป็นอุปสรรคต่อการประกอบโรคศิลปะโดยอาศัยศาสตร์ฟิสิกส์การแพทย์ที่คณะกรรมการประกาศกำหนด(๗)ไม่เคยต้องโทษจำคุกโดยคำพิพากษาถึงที่สุดในคดีที่คณะกรรมการเห็นว่าอาจจะนำมาซึ่งความเสื่อมเสียเกียรติศักดิ์แห่งวิชาชีพ(๘)ไม่เป็นผู้ติดยาเสพติดให้โทษ(๙)ไม่เป็นคนวิกลจริตหรือจิตฟั่นเฟือนไม่สมประกอบข้อ๕ การยื่นคำขอตามประกาศนี้ ให้ยื่น ณกองสถานพยาบาลและการประกอบโรคศิลปะ กรมสนับสนุนบริการสุขภาพ หรือสถานที่อื่นตามที่คณะกรรมการประกาศกำหนดหรือผ่านระบบอิเล็กทรอนิกส์คำขอหนังสืออนุญาตคำขอต่ออายุหนังสืออนุญาต และหนังสืออนุญาต ให้เป็นตามแบบท้ายประกาศนี้ข้อ๖ ให้ประธานกรรมการรักษาการตามประกาศนี้และให้มีอำนาจวินิจฉัยปัญหาเกี่ยวกับการปฏิบัติตามประกาศนี้หมวด ๑การขอหนังสืออนุญาตให้ทำการประกอบโรคศิลปะโดยอาศัยศาสตร์ฟิสิกส์การแพทย์ ข้อ๗ ผู้ใดประสงค์จะขอหนังสืออนุญาตให้ทำการประกอบโรคศิลปะโดยอาศัยศาสตร์ฟิสิกส์การแพทย์ให้ยื่นคำขอหนังสืออนุญาตต่อผู้อำนวยการกองสถานพยาบาลและการประกอบโรคศิลปะ กรมสนับสนุนบริการสุขภาพพร้อมด้วยเอกสารหรือหลักฐาน ตามที่ระบุไว้ในแบบคำขอหนังสืออนุญาตข้อ๘ เมื่อได้รับคำขอหนังสืออนุญาตแล้ว หากผู้อำนวยการกองสถานพยาบาลและการประกอบโรคศิลปะกรมสนับสนุนบริการสุขภาพ เห็นว่าคำขอหนังสืออนุญาต เอกสารหรือหลักฐานที่ยื่นพร้อมคำขอหนังสืออนุญาตในเรื่องใดไม่ถูกต้องหรือไม่ครบถ้วนให้แจ้งให้ผู้ยื่นคำขอหนังสืออนุญาตทราบพร้อมด้วยเหตุผล เพื่อแก้ไขให้แล้วเสร็จภายในระยะเวลาที่กำหนดในกรณีที่ผู้ยื่นคำขอหนังสืออนุญาตไม่แก้ไขเพิ่มเติมคำขอหนังสืออนุญาตหรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคหนึ่งให้ถือว่าผู้ยื่นคำขอหนังสืออนุญาตไม่ประสงค์จะดำเนินการต่อไป และให้ผู้อำนวยการกองสถานพยาบาลและการประกอบโรคศิลปะกรมสนับสนุนบริการสุขภาพ จำหน่ายเรื่องออกจากสารบบข้อ ๙ ในกรณีที่คำขอหนังสืออนุญาตเอกสารหรือหลักฐานถูกต้องและครบถ้วนแล้ว ให้ผู้อำนวยการกองสถานพยาบาลและการประกอบโรคศิลปะ กรมสนับสนุนบริการสุขภาพเสนอคณะกรรมการเพื่อพิจารณาเสนอคำแนะนำต่อรัฐมนตรีว่าการกระทรวงสาธารณสุขเพื่อการพิจารณาอนุญาตต่อไปการพิจารณาเสนอคำแนะนำต่อรัฐมนตรีว่าการกระทรวงสาธารณสุขตามวรรคหนึ่งให้คณะกรรมการแต่งตั้งอนุกรรมการเพื่อทำหน้าที่ดังกล่าวข้อ๑๐ เมื่อคณะกรรมการได้รับคำขอหนังสืออนุญาตเอกสารหรือหลักฐานถูกต้องและครบถ้วนแล้ว ให้คณะกรรมการพิจารณาคำขอหนังสืออนุญาตเพื่อเสนอคำแนะนำต่อรัฐมนตรีว่าการกระทรวงสาธารณสุขพิจารณาโดยไม่ชักช้าโดยคณะกรรมการจะเสนอคำแนะนำอนุญาตได้ต่อเมื่อปรากฏว่าผู้ยื่นคำขอหนังสืออนุญาตมีคุณสมบัติและไม่มีลักษณะต้องห้ามตามข้อ๔ข้อ๑๑ เมื่อรัฐมนตรีว่าการกระทรวงสาธารณสุขได้รับคำแนะนำจากคณะกรรมการแล้วให้รัฐมนตรีว่าการกระทรวงสาธารณสุขพิจารณาคำขอหนังสืออนุญาตโดยไม่ชักช้าในกรณีที่รัฐมนตรีว่าการกระทรวงสาธารณสุขเห็นควรมีคำสั่งอนุญาตให้ทำการประกอบโรคศิลปะโดยอาศัยศาสตร์ฟิสิกส์การแพทย์ให้รัฐมนตรีว่าการกระทรวงสาธารณสุขโดยคำแนะนำของคณะกรรมการออกหนังสืออนุญาตให้ทำการประกอบโรคศิลปะโดยอาศัยศาสตร์ฟิสิกส์การแพทย์แก่ผู้ยื่นคำขอต่อไปหนังสืออนุญาตให้ทำการประกอบโรคศิลปะโดยอาศัยศาสตร์ฟิสิกส์การแพทย์ให้มีอายุสองปีนับแต่วันที่ออกหนังสืออนุญาตหมวด ๒การขอต่ออายุหนังสืออนุญาตให้ทำการประกอบโรคศิลปะโดยอาศัยศาสตร์ฟิสิกส์การแพทย์ ข้อ๑๒ ผู้ที่ประสงค์จะขอต่ออายุหนังสืออนุญาตให้ทำการประกอบโรคศิลปะโดยอาศัยศาสตร์ฟิสิกส์การแพทย์ต้องมีคุณสมบัติดังนี้ (๑)เป็นผู้ที่ได้รับหนังสืออนุญาตให้ทำการประกอบโรคศิลปะโดยอาศัยศาสตร์ฟิสิกส์การแพทย์(๒)ทำการประกอบโรคศิลปะโดยอาศัยศาสตร์ฟิสิกส์การแพทย์ หรือปฏิบัติงานที่เกี่ยวข้องกับศาสตร์ฟิสิกส์การแพทย์ในสถานพยาบาลของรัฐหรือสถานพยาบาลตามกฎหมายว่าด้วยสถานพยาบาลหรือกฎหมายอื่นที่เกี่ยวข้อง(๓)ไม่เคยถูกลงโทษพักใช้หรือเพิกถอนหนังสืออนุญาตให้ทำการประกอบโรคศิลปะโดยอาศัยศาสตร์ฟิสิกส์การแพทย์หรือกระทำความผิดอันฝ่าฝืนกฎหมายว่าด้วยการประกอบโรคศิลปะหรือกฎหมายอื่นที่เกี่ยวข้องข้อ ๑๓ ภายใต้บังคับแห่งข้อ๑๒ ผู้ที่ประสงค์จะขอต่ออายุหนังสืออนุญาตให้ทำการประกอบโรคศิลปะโดยอาศัยศาสตร์ฟิสิกส์การแพทย์ต้องผ่านการพัฒนาความรู้ความสามารถทางวิชาชีพอย่างต่อเนื่อง อย่างหนึ่งอย่างใด ดังต่อไปนี้(๑)เข้าร่วมประชุม อบรม สัมมนา เกี่ยวกับศาสตร์ฟิสิกส์การแพทย์ ซึ่งจัดโดยกระทรวงสาธารณสุขหรือองค์กรอื่นที่คณะอนุกรรมการรับรอง(๒)เขียนบทความทางวิชาการเกี่ยวกับศาสตร์ฟิสิกส์การแพทย์ ลงในวารสาร นิตยสาร เอกสารเผยแพร่ของสมาคมหรือองค์กรที่เกี่ยวกับศาสตร์ฟิสิกส์การแพทย์หรือบทความทางวิชาการเกี่ยวกับศาสตร์ฟิสิกส์การแพทย์ที่คณะอนุกรรมการรับรอง(๓)เป็นวิทยากรให้ความรู้เกี่ยวกับศาสตร์ฟิสิกส์การแพทย์ กลั่นกรองบทความหรือโครงร่างงานวิจัยหรือผลงานวิจัยการอ่านผลงานเพื่อประเมินตำแหน่งทางวิชาการซึ่งจัดโดยกระทรวงสาธารณสุขหรือองค์กรอื่นที่คณะอนุกรรมการรับรอง(๔)เป็นผู้ฝึกอบรมทางคลินิก ให้ความรู้แก่ผู้ศึกษาดูงาน หรือเป็นกรรมการควบคุมการวิจัยของนักศึกษาที่เกี่ยวกับศาสตร์ฟิสิกส์การแพทย์หรือศาสตร์อื่นใดที่เกี่ยวข้องข้อ๑๔ ผู้ที่ประสงค์จะขอต่ออายุหนังสืออนุญาตให้ทำการประกอบโรคศิลปะโดยอาศัยศาสตร์ฟิสิกส์การแพทย์ให้ยื่นคำขอต่ออายุหนังสืออนุญาตต่อผู้อำนวยการกองสถานพยาบาลและการประกอบโรคศิลปะ กรมสนับสนุนบริการสุขภาพ พร้อมด้วยเอกสารหรือหลักฐานตามที่ระบุไว้ในแบบคำขอต่ออายุหนังสืออนุญาตก่อนวันที่หนังสืออนุญาตหมดอายุสามสิบวันกรณีมีเหตุสุดวิสัยไม่สามารถดำเนินการขอต่ออายุหนังสืออนุญาตได้ภายในระยะเวลาตามวรรคหนึ่ง ให้สามารถขอต่ออายุหนังสืออนุญาตพร้อมเหตุผลได้แต่ต้องไม่เกินสามสิบวันนับแต่วันที่หนังสืออนุญาตหมดอายุทั้งนี้ ให้คณะกรรมการพิจารณาเป็นรายกรณีไปให้นำความในข้อ๘ ข้อ ๙ ข้อ ๑๐ และข้อ ๑๑ มาใช้แก่การพิจารณาคำขอต่ออายุหนังสืออนุญาตและการอนุญาตให้ต่ออายุหนังสืออนุญาตด้วยโดยอนุโลมข้อ๑๕ รัฐมนตรีว่าการกระทรวงสาธารณสุขจะพิจารณาต่ออายุหนังสืออนุญาตให้ทำการประกอบโรคศิลปะโดยอาศัยศาสตร์ฟิสิกส์การแพทย์ได้ต่อเมื่อปรากฏว่าผู้ยื่นคำขอต่ออายุหนังสืออนุญาตมีคุณสมบัติและไม่มีลักษณะต้องห้ามตามข้อ๔ ข้อ ๑๒ และผ่านการพัฒนาความรู้ความสามารถทางวิชาชีพอย่างต่อเนื่องตามข้อ ๑๓ข้อ๑๖ เมื่อผู้ประกอบโรคศิลปะโดยอาศัยศาสตร์ฟิสิกส์การแพทย์ได้ยื่นคำขอต่ออายุหนังสืออนุญาตตามข้อ๑๔ แล้วให้ประกอบโรคศิลปะโดยอาศัยศาสตร์ฟิสิกส์การแพทย์ต่อไปได้จนกว่าจะมีคำสั่งไม่ต่ออายุหนังสืออนุญาตหมวด ๓มาตรฐานการประกอบโรคศิลปะโดยอาศัยศาสตร์ฟิสิกส์การแพทย์และจรรยาบรรณวิชาชีพ ข้อ๑๗ บุคคลที่ได้รับหนังสืออนุญาตให้ทำการประกอบโรคศิลปะโดยอาศัยศาสตร์ฟิสิกส์การแพทย์ต้องรักษามาตรฐานการประกอบโรคศิลปะโดยอาศัยศาสตร์ฟิสิกส์การแพทย์และต้องรักษาจรรยาบรรณแห่งวิชาชีพดังต่อไปนี้(๑) ไม่ประพฤติหรือกระทำการใด ๆ อันอาจเป็นเหตุเสื่อมเสียเกียรติศักดิ์แห่งวิชาชีพของตน(๒)ไม่โฆษณา ใช้ จ้าง วานหรือยินยอมให้ผู้อื่นโฆษณาการประกอบโรคศิลปะโดยอาศัยศาสตร์ฟิสิกส์การแพทย์ ความรู้ความสามารถของตน อันเป็นการแสวงหาประโยชน์โดยมิชอบที่จะเกิดต่อการประกอบโรคศิลปะโดยอาศัยศาสตร์ฟิสิกส์การแพทย์ของตนหรือบุคคลอื่นหรือต่อสถานที่ที่ทำการประกอบโรคศิลปะของตนหรือบุคคลอื่น(๓)ไม่ใช้หรือช่วยเหลือบุคคลที่มิได้รับหนังสืออนุญาตให้ทำการประกอบโรคศิลปะโดยอาศัยศาสตร์ฟิสิกส์การแพทย์ประกอบโรคศิลปะโดยอาศัยศาสตร์ฟิสิกส์การแพทย์(๔)ไม่ออกใบสำคัญรับรองอันเป็นความเท็จโดยตั้งใจ หรือให้ความเห็นอันไม่สุจริตในเรื่องใดซึ่งเกี่ยวแก่วิชาชีพของตน(๕) ต้องไม่ปฏิเสธการช่วยเหลือผู้ที่อยู่ในระยะอันตรายจากการเจ็บป่วยเมื่อได้รับคำร้องขอและตนอยู่ในฐานะที่จะช่วยได้(๖) ไม่เปิดเผยความลับของผู้ป่วย ซึ่งตนทราบมาเนื่องจากการประกอบวิชาชีพเว้นแต่ด้วยความยินยอมของผู้ป่วยหรือเมื่อต้องปฏิบัติตามกฎหมายหรือตามหน้าที่ที่เกี่ยวข้องข้อ ๑๘ บุคคลผู้ได้รับหนังสืออนุญาตให้ทำการประกอบโรคศิลปะโดยอาศัยศาสตร์ฟิสิกส์การแพทย์ มีหน้าที่ให้ข้อมูลแก่ผู้ประกอบวิชาชีพหรือผู้ประกอบโรคศิลปะที่เกี่ยวข้องประกาศ ณวันที่ ๒๒ กันยายน พ.ศ. ๒๕๖๓อนุทิน ชาญวีรกูลรัฐมนตรีว่าการกระทรวงสาธารณสุขพัชรภรณ์/ธนบดี/จัดทำ๒๕ ธันวาคม ๒๕๖๓สุภาทิพย์/ตรวจ๒๕ ธันวาคม ๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๒๕๗ ง/หน้า ๑๘/๒ พฤศจิกายน ๒๕๖๓